ผมเคยโดยหมาที่เลี้ยงเองกัดจึงไปฉีดวัคซีนพิษสุนัขบ้าจนครบ 5 เข็ม หลังจากครบแล้ว 10 วันโดนตัวเดิมกัดเนื่องจากเล่นกับหมา โดยหมาเป็นหมาเลี้ยงในบ้านและฉีดวัคซีนพิษสุนัขบ้าของหมาครบ 2 เข็มแล้ว (หมาเด็กอายุ 4 เดือน) ผมควรฉีดวัคซีนพิษสุนัขบ้าอีกครั้งไหมครับ
สวัสดีค่ะ โรคพิษสุนัขบ้าเป็นการติดเชื้อไวรัสชนิดหนึ่ง ที่จะเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำกรณีที่เคยฉีดมาครบแล้ว ถูกกัดซ้ำนั้น การะตุ้น จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน แต่โดยส่วนใหญ่แล้วหากเพิ่งรับวัคซีนครบ 5 เข็มมา ภายใน 1 เดือนแรก ภูมิคุ้มกันจะยังอยู่ในระดับสูงมาก น่าจะยังไม่มีความจำเป็นต้องได้รับการกระตุ้นทันทีแต่อย่างไรก็ตาม ถ้ายังไม่สบายใจ ควรไปพบแพทย์เพื่อประเมินบาดแผล ร่วมกับเฝ้าระวังอาการสัตว์ ถ้าสัตว์ยังอยู่ดีเกิน 10 วันหลังจากนี้ ก็แสดงว่าน่าจะไม่ได้มีเชื้อโรคพิษสุนัขบ้าค่ะ